b'\n_START_ARTICLE_\nSous\xc3\xa0fon\n_START_SECTION_\nHist\xc3\xb2ria\n_START_PARAGRAPH_\nEl sous\xc3\xa0fon va ser desenvolupar durant la d\xc3\xa8cada de 1890 per JW Pepper a petici\xc3\xb3 de Sousa, que no estava satisfet amb les tubes utilitzades per aquella \xc3\xa8poca en la banda dels Marines._NEWLINE_Els primers sous\xc3\xa0fons tenien campanes verticals i avui se\'ls coneix com a "recollidors de pluja". Sousa volia una tuba que dirig\xc3\xads el so cap amunt i per sobre de la banda i que tingu\xc3\xa9s un so c\xc3\xa0lid i ple, al contrari dels helicons, que eren direccionals.\n_START_SECTION_\nEstructura\n_START_PARAGRAPH_\nAvui en dia, el sous\xc3\xa0fon \xc3\xa9s considerat com un instrument de vent metall amb v\xc3\xa0lvules i amb la mateixa longitud del tub que altres tubes, per\xc3\xb2 amb una forma diferent, ja que el pavell\xc3\xb3 es troba per sobre del cap de qui l\'executa, les v\xc3\xa0lvules es troben just davant del m\xc3\xbasic a pocs cent\xc3\xadmetres de la cintura, i gaireb\xc3\xa9 tot el pes descansa sobre una de les espatlles. Aix\xc3\xad, el sous\xc3\xa0fon es porta molt m\xc3\xa9s f\xc3\xa0cilment que una tuba de concert tradicional i sona igual que una tuba. El pavell\xc3\xb3 o campana es pot separar del cos principal de l\'instrument per a facilitar-ne l\'emmagatzematge._NEWLINE_La majoria dels sous\xc3\xa0fons estan afinats en Si (Si Bemoll), i la seva partitura s\'escriu en clau de Fa, encara que alguns estan afinats en mi (Mi bemoll). Els sous\xc3\xa0fons generalment porten una configuraci\xc3\xb3 de tres v\xc3\xa0lvules, en comptes de les quatre que solen portar les tubes de concert modernes.'